15.11.2022.
HR
Službeni list Europske unije
C 433/27
Članak 10.
Tijela za promicanje rodne ravnoteže u uvrštenim trgovačkim društvima Države članice imenuju jedno ili više tijela za promicanje, analizu, praćenje i podupiranje rodne ravnoteže u upravama.
U tu svrhu države članice mogu imenovati, na primjer, tijela za jednakost koja su imenovale na temelju članka 20.
Direktive 2006/54/EZ Europskog parlamenta i Vijeća (13).
Članak 11.
Prenošenje 1.
Države članice do ... [dvije godine nakon stupanja na snagu ove Direktive] donose i objavljuju zakone i druge propise koji su potrebni radi usklađivanja s ovom Direktivom.
One o tome odmah obavješćuju Komisiju.
Kada države članice donose te mjere, one sadržavaju upućivanje na ovu Direktivu ili se na nju upućuje prilikom njihove službene objave.
Načine tog upućivanja određuju države članice. 2.
Države članice koje su suspendirale primjenu članka 6. na temelju članka 12.
Komisiji odmah dostavljaju informacije kojima se dokazuje da su uvjeti iz članka 12. ispunjeni. 3.
Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
Članak 12.
Suspenzija primjene članka 6. 1.
Država članica može suspendirati primjenu članka 6. i, prema potrebi, članka 5. stavka 2. ako su do ... [datum stupanja na snagu ove Direktive] u toj državi članici ispunjeni sljedeći uvjeti: (a) pripadnici nedovoljno zastupljenog spola zauzimaju najmanje 30 % položaja neizvršnih direktora ili najmanje 25 % svih direktorskih položaja u uvrštenim trgovačkim društvima; ili (b) nacionalnim pravom te države članice: i.
zahtijeva se da pripadnici nedovoljno zastupljenog spola zauzimaju najmanje 30 % položaja neizvršnih direktora ili najmanje 25 % svih direktorskih položaja u uvrštenim trgovačkim društvima;
ii. predviđene su učinkovite, proporcionalne i odvraćajuće mjere izvršavanja u slučaju nepoštovanja zahtjeva iz podtočke i.; i iii. zahtijeva se da sva uvrštena trgovačka društva koja nisu obuhvaćena tim nacionalnim pravom utvrde pojedinačne kvantitativne ciljeve za sve direktorske položaje.
Ako je država članica suspendirala primjenu članka 6. i, prema potrebi, članka 5. stavka 2. na temelju bilo kojeg od uvjeta iz stavka 1. ovog članka, smatra da su ciljevi utvrđeni u članku 5. stavku 1. postignuti u toj državi članici. 2.
Za potrebe procjene jesu li ispunjeni uvjeti za suspenziju na temelju stavka 1. prvog podstavka točke (a) ili (b) broj potrebnih direktorskih položaja jest broj najbliži udjelu od 30 % neizvršnih direktora ili 25 % svih direktorskih položaja, ali ne premašuje 39 %.
To je slučaj i ako se na temelju nacionalnog prava kvantitativni ciljevi utvrđeni u članku 5. primjenjuju zasebno na predstavnike dioničara i predstavnike zaposlenika.
(13) Direktiva 2006/54/EZ Europskog parlamenta i Vijeća od 5. srpnja 2006.
o provedbi načela jednakih mogućnosti i jednakog postupanja prema muškarcima i ženama u pitanjima zapošljavanja i rada (SL L 204, 26.7.2006, str. 23.).